CELEX: 32018D1887
Language: fi
Date: 2018-11-30 00:00:00
Title: Komission täytäntöönpanopäätös (EU, Euratom) 2018/1887, annettu 30 päivänä marraskuuta 2018, luvan antamisesta Ranskalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/176/Euratom, ETY muuttamisesta (tiedoksiannettu numerolla C(2018) 7866)

4.12.2018   
               
               
                  FI
               
               
                  Euroopan unionin virallinen lehti
               
               
                  L 308/47
               
            
         KOMISSION TÄYTÄNTÖÖNPANOPÄÄTÖS (EU, Euratom) 2018/1887,
         annettu 30 päivänä marraskuuta 2018,
         luvan antamisesta Ranskalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/176/Euratom, ETY muuttamisesta
         
            
               (tiedoksiannettu numerolla C(2018) 7866)
            
         
         (Ainoastaan ranskankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 371 artiklan mukaan Ranska saa jatkaa edellytyksin, jotka olivat voimassa kyseisessä jäsenvaltiossa 1 päivänä tammikuuta 1978, liitteessä X olevassa B osassa tarkoitettujen liiketoimien vapauttamista arvonlisäverosta. Nämä liiketoimet on otettava kyseisen artiklan mukaisesti huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Komission päätöksellä 90/176/Euratom, ETY (3) Ranskalle annettiin lupa muun muassa käyttää likimääräisiä arvioita arvonlisäverosta kertyvien omien varojen perusteen laskemiseksi esimerkiksi sellaisten liiketoimien osalta, joihin viitataan nykyisin direktiivin 2006/112/EY liitteessä X olevan B osan 8 kohdassa ja jotka koskevat julkisyhteisön suorittamaa vedenjakelua.
                  
               
                     (3)
                  
                  
                     Ranska pyysi 26 päivänä huhtikuuta 2018 päivätyssä kirjeessään komissiolta lupaa käyttää arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta silloin, kun kyse on direktiivin 2006/112/EY liitteessä X olevan B osan 8 kohdassa tarkoitetuista liiketoimista, jotka koskevat julkisyhteisön suorittamaa vedenjakelua. Ranska on osoittanut, että välisummaan sovellettu prosenttiosuus on ollut vakaa vuosina 2012–2016. Lupa kiinteiden prosenttiosuuksien käyttämiseen vähentäisi näiden liiketoimien arvonlisäverosta kertyvien omien varojen perusteen laskennasta koituvaa hallinnollista taakkaa. Ranskalle olisi näin ollen annettava lupa käyttää arvonlisäverosta kertyvien omien varojen perusteen laskennassa kiinteää prosenttiosuutta julkisyhteisön suorittaman vedenjakelun osalta.
                  
               
                     (4)
                  
                  
                     Avoimuuden ja oikeusvarmuuden vuoksi lupa olisi myönnettävä määräaikaisena.
                  
               
                     (5)
                  
                  
                     Sen vuoksi päätöstä 90/176/Euratom, ETY olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään päätökseen 90/176/Euratom, ETY 2 c artikla seuraavasti:
            
               
                  ”2 c artikla
                  Poiketen siitä, mitä tämän päätöksen 2 artiklan 3 kohdassa säädetään, Ranska saa vuoden 2018 tammikuun 1 päivästä vuoden 2020 joulukuun 31 päivään ulottuvan jakson osalta käyttää arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 8 kohdassa tarkoitettujen liiketoimien tapauksessa prosenttiosuutta, joka on 0,02 prosenttia perusteen välisummasta.”
               
            
         
         
            2 artikla
            Tämä päätös on osoitettu Ranskan tasavallalle.
         
         
            Tehty Brysselissä 30 päivänä marraskuuta 2018.
            
               
                  Komission puolesta
               
               Günther OETTINGER
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission päätös 90/176/Euratom, ETY, tehty 23 päivänä maaliskuuta 1990, luvan antamisesta Ranskalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 22).